ร้านตั้งอยู่ในซอยราชครูที่ตั้งเก่าไดจัง หาไม่ยากครับ ตกแต่งไม้ทั้งหมด 

พนักงานบริการดี แนะนำดี สุภาพ

แต่สิ่งที่ทำให้คะแนนร่วงสุดๆคืออาหารครับ
- ซาชิมิรวม 3 อย่าง 500 บาท ราคาไม่แพง ปลาเนื้อขาวอร่อย
- ซุปใสที่ทางร้านแถมมา อร่อยครับ
- หนังไก่ อร่อยครับแต่ก็ยังไม่ว้าว ย่างมาแห้งๆเค็มๆ
- แซลมอนโรล ใช้ได้

- ลิ้นวัวเสียบไม้ย่างไม้ละ 80 บาท เหนียว สาป เคี้ยวไม่ได้ต้องคาย ไม่อร่อยเลย ไม่มีความกรึบๆของลิ้น สรุปเหลือครับ
- กึ๋นไก่ มีกลิ่นแบบไม่สด ตีคืน 2 ไม้
- ไก่คาราเกะ มีกลิ่นเหมือนกัน กินไป 2 ชิ้นที่เหลือทิ้งไว้ในจาน

ผมเข้าใจนะครับว่าร้านเพิ่งเปิด อาจจะยังไม่ค่อยมีลูกค้าเพราะผมไปตอนทุ่มนิดๆหละทั้งร้านมีผมโต๊ะเดียว พอผมเช็คบิลถึงจะมีเพิ่มมาอีกโต๊ะหรือสองโต๊ะนี่แหละ แต่ถ้าของเก็บไว้นานแล้ว คุณภาพไม่ดีแล้วก็ควรทิ้งนะครับ ไม่ควรเสียดายเอามาให้ลูกค้าอีก คิดว่าเสียดายของแล้วทิ้งกับทิ้งลูกค้าอันไหนร้ายแรงกว่ากันครับ หรืออาจจะเป็นเพราะเชฟไม่เช็คคุณภาพอาหารก่อนทำ(เป็นไปได้เหรอกับร้านอาหารราคาขนาดนี้) เอาเป็นว่าผมไม่โอเคกับอาหาร